ইতিমধ্যে কলকাতা আন্তৰ্জাতিক চলচ্চিত্ৰ মহোৎসৱত ৰয়েল বেংগল টাইগাৰ শীৰ্ষক বঁটাৰে শ্ৰেষ্ঠ পৰিচালকৰ সন্মান কঢ়িয়াই আনিবলৈ সক্ষম হোৱা অসমীয়া ছবি গড অন দ্যা বেলকনি, অৰ্থাৎ বেলকনিত ভগৱান ছবিখনৰ অফিচিয়েল টেইলাৰ মুকলি হ'ল যোৰহাটত।
বুধবাৰে যোৰহাট প্ৰেছ ক্লাৱত অনুষ্ঠিত হোৱা এক গাম্ভীৰ্যপূৰ্ণ অনুষ্ঠানত যোৰহাটৰ বহু সাংস্কৃতিক কৰ্মীৰ উপস্থিতিত ছবিখনৰ টেইলাৰ মুকলি কৰা হ'য়।
একেলগে স্পেইনৰ মাদ্ৰিদত অনুষ্ঠিত হ'বলগীয়া ইমাজিন ইণ্ডিয়া আন্তৰ্জাতিক মহোৎসৱৰ মূল প্ৰতিযোগিতাত বিভাগতো অংশ ল'ব গড অন দ্যা বেলকনি-এ।
ই নিশ্চয়কৈ অসমৰ বাবে অতি গৌৰৱৰ কথা। মুম্বাই ছবিজগতত পৰা অসমীয়া ছবি বহ্নিমান, ৰক্তবীজ তথা ফেহুজালি আদি বহু অভিজ্ঞতাৰে এক সুকীয়া কলাসুলভ প্ৰতিচ্ছবি দাঙি ধৰিবলৈ সক্ষম হোৱা বিশ্বজিৎ বৰা আশাবাদী যে গড অন দ্যা বেলকনি-এ এক অনন্য যাত্ৰাৰে অসমক বিশ্ব দৰবাৰত বিশেষ মাত্ৰা প্ৰদান কৰিব।
